…Տղայիս զինվորական երդումը լսեցի ուրախությունից արցունքոտված աչքերով: Իսկ երբ շրջեցի զորամասում, հպարտությունս կատարյալ դարձավ. ես տեսա լուսավոր, բարեկարգ զորանոցներ, մաքուր, նորոգ ճաշարան, և ամենուր զգացվում էր հոգատար ձեռքի խնամքը: Ես տեսա հայրենի բանակ՝ հարազատ բանակ, որը միևնույն ժամանակ խիստ էր, կարգապահ, մարտունակ: Զգացի պետության տիրական ներկայությունը: Տեսա հայրենիքի ու պետության՝ սիրո ու օրենքի համերաշխ ուժը: